Here is a page extracted from Wikipedia that may contain CSS, HTML, and a lot of unformatted text.

Title: فهمى عمر
Content: فهمى عمر Fahmy omar هوا واحد من الاذاعيين المصريين من الكبار اللى اسسو الاذاعه المصريه, اشتهر بلقب المذيع الصعيدى بسبب لهجته.

حياته 
اتولد فهمى عمر فى قرية الشاوريه مركز نجع حمادى بمحافظة قنا فى 6 مارس سنة 1928 و خد ليسانس الحقوق سنة 1949, اتقدم لاختبارات الاذاعه المصريه و اتعين فى وظيفة مذيع خارج الميكروفون سنة 1950.

حياته العمليه 
فى صباح 23 من يوليه سنة 1952 فتح الاذاعى فهمى عمر الميكروفون لواحد من ضباط الثوره المصريه و هوا انور السادات عشان يلقى اول بيان للثوره المصريه.

قدم تلات حفلات لنجمه الغناء العربى ام كلثوم, قدم برنامج ساعه لقلبك اشهر البرامج الاذاعيه و اللى قدم فيه عبدالمنعم مدبولى و عبد المنعم ابراهيم و فؤاد المهندس و محمد عوض و امين الهنيدى و خيريه احمد و نبيله السيد و محمد يوسف و فؤاد راتب و فرحات عمر و يوسف عوف و احمد الحداد و اللى بقو بعدين نجوم الكوميديا فى مصر.

قدم برنامج مجلة الهواء واحد من اشهر البرامج الاذاعيه, هوا صاحب اول تعليق و تحليل لمباريات دورى كورة القدم فى مصر قبل ظهور التليفزيون فكان بيقدم نتايج المباريات.

هوا المؤسس الحقيقى لاذاعه الشباب و الرياضه, قام بتغطية ست دورات اولمبيه.

اتعين رئيس للاذاعه المصريه سنة 1982. و اترشح لعضوية مجلس الشعب و فضل نائب فى البرلمان من سنة 1987 الى سنة 2000. كان عضو بمجلس ادارة نادى الزمالك.

لينكات برانيه

مصادر 

 

مذيعين مصريين
اعلاميين مصريين